കോട്ടയത്ത് വീണ്ടും മഴ കനക്കുന്നു മണിമലയാറ്റില് ജലനിരപ്പ് ഉയരുന്നു കോട്ടയത്ത് വീണ്ടും കനത്തമഴ. കിഴക്കന് മേഖലകളായ കൂട്ടിക്കല്, മുണ്ടക്കയം, എരുമേലി, ഈരാറ്റുപേട്ട ഉള്പ്പെടെയുള്ള പ്രദേശങ്ങളിലാണ് കനത്തമഴ തുടരുന്നത്. ശക്തമായ മഴയെ തുടര്ന്ന് മണിമലയാറ്റില് ജലനിരപ്പ് ഉയര്ന്നു. കിഴക്കന് മേഖലയിലെ ചെറുതോടുകള് കരകവിഞ്ഞു. കനത്ത മഴ തുടരുന്ന സാഹചര്യത്തില് ആളുകളെ മാറ്റിപ്പാര്പ്പിക്കേണ്ടിവരുമോ എന്ന കാര്യത്തില് ആശങ്ക നിലനില്ക്കുന്നുണ്ട്. കോട്ടയം ജില്ലയിലെ 33 കേന്ദ്രങ്ങള് അപകടാവസ്ഥയിലാണെന്ന് കണ്ടെത്തിയിരുന്നു. തുടര്ന്ന് ഇവിടെനിന്ന് ആളുകളെ മാറ്റിപ്പാര്പ്പിച്ചിരുന്നു. മാത്രമല്ല മഴ കുറഞ്ഞതിനെത്തുടര്ന്ന് ആളുകള് വീടുകളിലേക്ക് മടങ്ങിയിരുന്നു. എന്നാല് ജില്ലയില് വീണ്ടും മഴ കനക്കുന്ന സാഹചര്യത്തില് ജനങ്ങള് സുരക്ഷിത സ്ഥാനങ്ങളിലാണോ എന്നത് ഉറപ്പുവരുത്താനുള്ള ക്രമീകരണങ്ങള് ജില്ലാ ഭരണകൂടം ആരംഭിച്ചു കഴിഞ്ഞു. Read Also : സംസ്ഥാനത്ത് വിവിധ ജില്ലകളില് കനത്ത മഴ ഇടുക്കി ഡാമില് റെഡ് അലേര്ട്ട് അതേസമയം തമിഴ്നാട് തീരത്ത് രൂപം കൊണ്ട ചക്രവാത ചുഴി ഇപ്പോഴും തുടരുകയാണ്. തിങ്കളാഴ്ച മുതല് എല്ലാ ജില്ലകളിലും ശക്തമായ മഴയ്ക്ക് സാധ്യതയുണ്ടെന്ന് കാലാവസ്ഥാ വകുപ്പ് അറിയിച്ചിരുന്നു. വൃഷ്ടി പ്രദേശങ്ങളില് മഴ കുറഞ്ഞതോടെ ഡാമുകളിലെ ജലനിരപ്പ് കുറഞ്ഞിരുന്നു. കഴിഞ്ഞ ദിവസങ്ങളില് വലിയ അളവില് മഴ ലഭിച്ച പ്രദേശങ്ങളില് മഴ തുടരുന്ന സാഹചര്യത്തില് താഴ്ന്ന പ്രദേശങ്ങള്, നദീതീരങ്ങള്, ഉരുള്പൊട്ടല്മണ്ണിടിച്ചില് സാധ്യതയുള്ള മലയോര പ്രദേശങ്ങള് തുടങ്ങിയ ഇടങ്ങളിലുള്ളവര് അതീവ ജാഗ്രത പാലിക്കണമെന്ന് കേന്ദ്ര കാലാവസ്ഥ വകുപ്പ് അറിയിച്ചു. Story Highlights : Heavy rain kottayam